钦定古今图书集成/理学汇编/文学典/第086卷 > 熊师贤
## 钦定古今图书集成/理学汇编/文学典/第086卷 > 熊师贤

按南昌郡乘师贤，字君佐，丰城人。元废科举，师贤绝
意仕进，诵读自娱，扁其堂曰“寓乐”，琴书图画罗列左
右。尤嗜古器玩。尝学琴，后不复操，曰：“但识琴中趣耳。”
生平惟专力于诗，有“草木生天香，花尽春容瘦”之句，
为时所称。吴文正谓贤诗冲淡潇散，不事雕琢而近
自然，酷与其人相似。